۱۴۴۶-۵-۶ تاریخ نشرشوی خبرونه مرکزی ریاست ‏د افغانی سرې میاشتې سرپرست عمومی رئیس له مل پلاوی سره د لویدیځ زون له ریاست لیدنه وکړه نن جمعه د جمادی الأولی د میاشتې پر ۶ مه، د افغانی سرې میاشتې سرپرست عمومی رئیس شیخ الحدیث شهاب الدین دلاور له مل پلاوی سره په هرات ولایت کې د لویدیځ زون او هرات نماینده ګۍ له ریاستونو، د زون اړونده نماینده ګیو له رئیسانو، د افغانی سرې میاشتې مرستون، د روانی ناروغانو د ساتنې او درملنې مرکز، د خواجه عبد الله انصاری د سرک ترڅنګ ددې خیریه ملی ټولنې له ٢۵ جریبه ځمکې او د روانی ناروغانو د مرکز له ډاکټرانو او کارکوونکو سره ولیدل. نوموړی په ترسره شوې لیدنه کې مسئولینو ته د چارو د ښه ترسراوی په موخه د لازمو سپارښتنو ترڅنګ په ورسپارل شویو دندو کې پر اخلاص او رښتینولۍ تاکید وکړ او مسٸولینو ته یې د شته ستونزو د حل په تړاو ډاډ ورکړ.